b'\n_START_ARTICLE_\nJackie Cooper\n_START_PARAGRAPH_\nJohn "Jackie" Cooper Jr. (15. syyskuuta 1922 Los Angeles, Kalifornia, Yhdysvallat \xe2\x80\x93 3. toukokuuta 2011 Beverly Hills, Kalifornia, Yhdysvallat) oli yhdysvaltalainen n\xc3\xa4yttelij\xc3\xa4. H\xc3\xa4n aloitti lapsin\xc3\xa4yttelij\xc3\xa4n\xc3\xa4 ja onnistui jatkamaan uraansa aikuisik\xc3\xa4\xc3\xa4n saakka._NEWLINE_Cooper syntyi Los Angelesissa, Kaliforniassa. H\xc3\xa4n nousi n\xc3\xa4kyv\xc3\xa4ksi lapsit\xc3\xa4hdeksi tehty\xc3\xa4\xc3\xa4n ensiesiintymisens\xc3\xa4 Meid\xc3\xa4n jengi -sarjassa (Our Gang) vuonna 1929. T\xc3\xa4rkein varhaisista elokuvista oli Papan poika seikkailemassa (Skippy, 1931), jossa suorittamallaan roolilla Cooper oli 9-vuotiaana ehdolla Parhaan miesp\xc3\xa4\xc3\xa4osan Oscar-palkinnon saajaksi._NEWLINE_Siirrytty\xc3\xa4\xc3\xa4n Metro-Goldwyn-Mayerille Cooper teki pitk\xc3\xa4aikaista yhteisty\xc3\xb6t\xc3\xa4 Wallace Beeryn kanssa. My\xc3\xb6hemm\xc3\xa4ll\xc3\xa4 uralla h\xc3\xa4nell\xc3\xa4 oli osia muiden muassa Ter\xc3\xa4smies-elokuvissa. H\xc3\xa4n teki my\xc3\xb6s ohjaajant\xc3\xb6it\xc3\xa4 televisiossa ja voitti kaksi Emmy-palkintoa vuosina 1972 ja 1978. H\xc3\xa4nell\xc3\xa4 on t\xc3\xa4hti Hollywood Walk of Famella._NEWLINE_Cooper oli kolmesti naimisissa. H\xc3\xa4nen omael\xc3\xa4m\xc3\xa4kertansa Please Don\'t Shoot My Dog julkaistiin vuonna 1982; kertoman mukaan ohjaaja Norman Taurog oli uhannut ampua lapsin\xc3\xa4yttelij\xc3\xa4n koiran, ellei Jackie kykenisi itkem\xc3\xa4\xc3\xa4n Skippyss\xc3\xa4.'